|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 24.11.2023. godine

MEDIJIMA

**САОПШТЕЊЕ ЗА МЕДИЈЕ**

**14 милиона евра за пројекте прекограничне сарадње између Србије и БиХ**

Финансијски споразум за коришћење новог ИПА 3 Програма прекограничне сарадње Србија - БиХ за период 2021 – 2027. година потписале су данас у Сарајеву директорка Дирекције за европске интеграција Елвира Хабота и министарка за европске интеграције Србије Тања Мишчевић, а поводом одржавања Финалне конференције ИПА Програма прекограничне сарадње Србија - БиХ 2014 - 2020. Споразум је потписан у присуству замјеника шефа Делегације ЕУ у БиХ Adebayo Babajide.

Потписивањем овог споразума нових 14 милиона евра Европске уније постало је доступно за пројекте у оквиру прекограничне сарадње између БиХ и Србије. Фокус подршке ће бити на младима и њиховом запошљавању, унапређењу туристичких капацитета и заједничке туристичке понуде.

Овим се наставља успјешна сарадња и изградња партнерстава између корисника Програма у двије државе, а која је, како је истакнуто на конференцији, у досадашњем периоду кроз ИПА 1 и ИПА 2 перспективу резултовала са 75 пројеката који су укључили преко 250 партнера из БиХ и Србије.

Европска унија је кроз претходне двије ИПА перспективе за овај програм издвојила 26,5 милиона евра, а кроз њега су подржани заједнички пројекти у областима животне средине, превенције природних катастрофа, јачања туризма, заштите културног наслијеђа итд.

**О ИПА 3 Програму прекограничне сарадње Србија - БиХ за период 2021 - 2027.**

Програм подржава унапређење могућности за запошљавање и социјална права те боље пословно окружење и конкурентност.

Укупна вриједност програма (ЕУ грант и кофинансирање) је 16,22 милиона евра.

Програмско подручје чини 67 јединица локалне самоуправе у БиХ те 31 јединица локалне самоуправе у четири округа у Србији.

Програм се имплеметира путем јавних позива за доставу пројектних приједлога, а за пројекте могу аплицирати институције државне, регионалне и локалне управе, непрофитне организације, образовне и истраживачке установе, развојне агенције, привредне коморе, организације цивилног друштва итд.

О програму види више на страници [ДЕИ](https://www.dei.gov.ba/bs/program-prekogranicne-saradnje-srbija-bosna-i-hercegovina-2021-2027) и страници [Програма](https://srb-bih.org/ba/naslovna/).

Дирекција за европске интеграције

   